Steeds baie vrae oor begraafplaas met miljoen mummiesEen van die mummies wat in die begraafplaas gevind is. Foto: Prof. Kerry Muhlestein/BYU Die begraafplaas is meer as 1 500 jaar oud en dateer uit die periode toe Egipte in Romeinse besit was. Die oorledenes was gewone mense, waarskynlik dikwels arm, en hoewel probeer is om soveel as moontlik van die balsemproses toe te pas, is die mummifisering meer aan die droë woestyntoestande as die balsemproses te wyte. Onder die tergende vrae is waarvandaan soveel oorledenes kon kom. Die naaste dorpie destyds was heeltemal te klein om so baie dooies op te lewer. Voorts blyk dit dat een van die mummies meer as twee meter (meer as sewe voet) lank was, en dubbel gevou moes word om in die graf te pas. Voorts blyk dit dat blonde mense in hul eie sektor begrawe is, en so ook die rooikoppe. Verdere studie moet nog gedoen word om vas te stel of families hul eie sektore gehad het, en hierdie onderskeid dus aan familietrekke te wyte was. Die volledige artikel in Livescience kan hier gelees word.